የአዲስ አበባ ኢህአዴግ ፅ/ቤት በድረ ገፁ ላይ “ጠቅላይ ሚኒስትር ኢህአዴግ ነው” በሚል ርዕስ ባወጣው መግለጫ፤ ”በምርጫ አሸንፎ ይህቺን ሃገር የመምራት ሃላፊነት የተረከበው ኢህአዴግ ነው፡፡ ተወዳድሮ ያሸነፈው የኢህአዴግ ፕሮግራም ነው፡፡ ስለሆነም ጠቅላይ ሚኒስትር የሚሆነው ኢህአዴግ ነው፡፡ ሰው በሰው ሊተካ ይችላል፡፡ የሚቀጥለው ግን መስመሩና የድርጅቱ ፖሊሲና ስትራቴጂ ነው፡፡ ለውጥ የሚያመጣው ግለሰብ ሣይሆን የጠራውና በተግባር ተፈትኖ ውጤታማነቱ የተረጋገጠው የልማታዊ ዲሞክራሲ መስመር ብቻ ነው! ለዚህም ነው ለኢህአዴጎች የጠቅላይ ሚኒስትር ምርጫ ትልቅ አጀንዳቸው ሊሆን የማይችለው፡፡ በኢህአዴግ ውስጥ ጠቅላይ ሚኒስትርነት የስምሪት ጉዳይ ብቻ ነው፡፡ ከሁሉም በላይ ፕሮግራም፣ ከሁሉም በላይ መስመር፣ ከሁሉም በላይ ውድ ዋጋ የተከፈለበት የልማታዊ ዲሞክራሲያዊ መስመር፡፡ ከኢህአዴግ የተለየ ፕሮግራም የሚፈፅም ጠቅላይ ሚኒስትር ሊመጣ የሚችለው ከኢህአዴግ ውጪ ብቻ ነው” ብሏል፡፡
